Τζάστιν Γκάτλιν

Πρώτα χρόνια

Γεννήθηκε στις 10 Φεβρουαρίου του 1982 στο Μπρούκλιν της Νέας Υόρκης και φοίτησε στο Γυμνάσιο Γούντχαμ στην Πενσάκολα της Φλόριντας.
Το φθινόπωρο του 2003 ο Γκάτλιν έφτασε στο Πανεπιστήμιο του Τενεσί καθώς ήταν καλός εμποδιστής στα 110 μέτρα εμπόδια. Στη διάρκεια της φοίτησης στο σχολείο έγινε αθλητής του στίβου με παραίνεση των προπονητών, Βενς Άντερσον και Μπιλ Γουέμπ. Ο Γκάτλιν κέρδισε 6 συνεχείς τίτλους του κολεγιακού πρωταθλήματος (NCAA).

Πορεία προς τις νίκες

Το φθινόπωρο του 2002 έγινε επαγγελματίας και μόλις 2 χρόνια αργότερα, κατέκτησε ένα χρυσό μετάλλιο στα 100 μέτρα (9,85 δευτερόλεπτα) στους Ολυμπιακούς Αγώνες στην Αθήνα το 2004 κερδίζοντας οριακά τον Πορτογάλο Φράνσις Ομπικουέλου και τον κάτοχο του τίτλου, Μορίς Γκριν. Κέρδισε επίσης ένα χάλκινο μετάλλιο για τις ΗΠΑ στον αγώνα των 200μ. Με την αμερικανική ομάδα κατέκτησε ένα αργυρό μετάλλιο στη σκυταλοδρομία των 4 x 100 μ. Οι επιτυχίες του συνεχίστηκαν το 2005 στο Παγκόσμιο Πρωτάθλημα της IAAF στο Ελσίνκι, επικρατώντας του πρωταθλητή του έτους 2003, Κιμ Κόλινς, κατακτώντας ένα χρυσό μετάλλιο στα 100 μέτρα.
H επίδοση του Γκάτλιν στον τελικό των 100 μέτρων είναι η δεύτερη ταχύτερη στην ιστορία των Ολυμπιακών Αγώνων και επίσης τα 19,86 δευτερόλεπτα που έτρεξε ο ίδιος στα 200 μέτρα ήταν ο μικρότερος χρόνος που έτρεξε κάποιος νεαρός αθλητής (στην ηλικία κάτω των 20 ετών).
Το 2001 του επιβλήθηκε διετής αποκλεισμός από τους διεθνείς αγώνες, καθώς βρέθηκε θετικός για αμφεταμίνες. Ο αθλητής άσκησε έφεση εξαιτίας ιατρικής συνταγής που του είχε χορηγηθεί όταν ήταν παιδί όταν είχε διαγνωστεί με σύνδρομο υπερκινητικότητας.
Στις 7 Αυγούστου 2005 ο Γκάτλιν έτρεξε τα 100 μέτρα σε 9,88 δευτερόλεπτα και πρώτευσε στο Παγκόσμιο Πρωτάθλημα του Ελσίνκι. Ξεκινώντας ως φαβορί και με τον κάτοχο του παγκοσμίου ρεκόρ, Ασάφα Πάουελ, να απουσιάζει εξαιτίας τραυματισμού, ο Γκάτλιν κέρδισε τους συναθλητές του στο Παγκόσμιο Πρωτάθλημα στα 100μ. και κατέκτησε το διπλό (παγκόσμιο- ολυμπιακό) τίτλο.
Ο Γκάτλιν αναδείχθηκε νικητής στα 200 μέτρα στο Ελσίνκι και έγινε το δεύτερο πρόσωπο στην ιστορία του στίβου που κέρδισε και τις δύο αποστάσεις στους δρόμους ταχύτητας σε ένα μόνο Παγκόσμιο Πρωτάθλημα, με πρώτο τον Μορίς Γκριν στη διάρκεια του Παγκοσμίου Πρωταθλήματος του 1999.
Στο αγώνισμα των 200 μέτρων οι Αμερικανοί αθλητές κατέκτησαν τις τέσσερις πρώτες θέσεις, κάτι που έγινε για πρώτη φορά σε οποιαδήποτε χώρα στην ιστορία του Παγκοσμίου Πρωταθλήματος.
Στις 12 Μαΐου 2006 ο Γκάτλιν, στη διάρκεια της συνάντησης Super Tour στην Ντόχα του Κατάρ και ισοφάρισε την παγκόσμια επίδοση στα 100μ. (των 9,77 δευτερολέπτων), που είχε πετύχει το 2005 ο Ασάφα Πάουελ. Ωστόσο, η IAAF αποκάλυψε στις 16 Μαΐου ότι ο χρόνος του ήταν 9,766 δευτερόλεπτα, ο οποίος στη συνέχεια στρογγυλοποιήθηκε σε 9,77, σε συμφωνία με τους κανονισμούς. Λίγο αργότερα, οι δύο αθλητές έκαναν κοινή εμφάνιση στο κλασικό του Πριφοντέν, στο Όρεγκον και οι δυο τους αγωνίστηκαν σε ξεχωριστούς διαδρόμους. Ο Γκάτλιν κέρδισε τον αγώνα με χρόνο 9,88 δευτερόλεπτα έναντι 9,93 για τον Πάουελ.

Σκάνδαλο χρήσης αναβολικών

Στις 29 Ιουλίου του 2006 γνωστοποιήθηκε στον Τζάστιν Γκάτλιν από την USADA ότι είχε βρεθεί θετικός τον Απρίλιο στη διάρκεια ελέγχου την ίδια χρονιά. Ο ίδιος διακήρυξε την αθωότητά του.
Πιστεύεται ότι η ουσία στην οποία ο αθλητής βρέθηκε θετικός είναι η τεστοστερόνη ή κάποια παρόμοια". Τον Ιούλιο βρέθηκε θετικό και το δεύτερο δείγμα.
Προπονητής του Γκάτλιν είναι ο Τρέβορ Γκράχαμ. Οκτώ αθλητές που προπόνησε ο ίδιος έχουν βρεθεί θετικοί ή έχουν αποκλειστεί από αγώνες εξαιτίας χορήγησης αναβολικών ουσιών. Έπειτα από το θετικό δείγμα του Γκάτλιν σε έλεγχο αναβολικών, ο προπονητής του έδωσε συνέντευξη στην οποία δεν ήταν παρών ο Τζάστιν και κατηγόρησε το μασέρ του Γκάτλιν ότι του είχε χορηγήσει αλοιφή με τεστοστερόνη χωρίς να το γνωρίζει ο ίδιος. Ο μασέρ αρνήθηκε τις καταγγελίες.
Στις 22 Αυγούστου 2006 ο Γκάτλιν συμφώνησε να του επιβληθεί η ποινή του αποκλεισμού για 8 χρόνια από τους στίβους, αποφεύγοντας ισόβιο αποκλεισμό, και σε αντάλλαγμα δέχτηκε να συνεργαστεί με τις υπηρεσίες για τη δίωξη του αναβολισμού.
Ο Γκάτλιν τιμωρήθηκε με τετράχρονο αποκλεισμό στις 31 Δεκεμβρίου 2007. Πληροφορίες που ήρθαν στο φως έφεραν τον Γκάτλιν να εκτίει την ποινή του σε ποδοσφαιρικά γήπεδα. Έπειτα από την επιλογή του στο ντραφτ του 2007 στο NFL και άρχισε προπονήσεις με τους Τάμπα Μπέι Μπουκανίαρς και τους Τενεσί Τιτάνς